Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: a családról és a gyámságról szóló 1952. évi IV. törvény (Csjt.) alapján a gyermek apjának azt a férfit kell tekinteni, „akivel az anya a fogamzási idõ kezdetétõl a gyermek születéséig eltelt idõ vagy annak legalább egy része alatt házassági
Paragraph Index: 49

(1) bekezdése alapján a magyar állampolgár gyermeke születésénél fogva magyar állampolgárrá válik. Tekintettel arra, hogy a panaszos középsõ gyermekének születési anyakönyvi kivonatában mindkét szülõként román állampolgár van bejegyezve, nem szerezett magyar állampolgárságot. Az említett okból egyrészt a gyermek magyarországi születését Romániában is anyakönyveztetni kell, másrészt – édesanyjához hasonlóan – õ is csak egy román úti okmány birtokában és a magyar idegenrendészeti hatóság tudtával és engedélyével tartózkodhat a Magyar Köztársaság területén. Ahhoz, hogy a panaszos a középsõ gyermeket is a sajátjaként elismerhesse – születése romániai anyakönyvezését követõen –, az anyának az apaság vélelmének megdöntésére irányuló pert kell indítania a volt férje ellen. Amennyiben mind az anya, mind a volt férj Magyarországon laknak – azaz mindketten bevándorolt vagy letelepedett külföldiként élnek az országban –, a perben magyar bíróság is eljárhat. Ha azonban a volt férj lakóhelye nem Magyarországon van, õt az anyának az illetékes román bíróság elõtt kell perelnie. A Csjt. 37. § (2) bekezdésének a) pontja értelmében teljes hatályú apai elismerõ nyilatkozatot csak abban az esetben lehet tenni, ha a törvény értelmében – Csjt. 35. § (1)–(2) bekezdése – nem kell más férfit a gyermek apjának tekinteni. Az említett okból a panaszosnak majd csak azt követõen lesz lehetõsége arra, hogy a középsõ gyermeket is a sajátjaként elismerje, ha a bíróság megállapította, hogy õ sem a volt férjtõl származik. A gyermek a teljes hatályú apai elismerõ nyilatkozatát követõen – az édesapja után –, õ is magyar állampolgár lesz (OBH 1753/2005.). Hasonló volt a helyzet abban az esetben is, amelyben egy magyar állampolgár a férjezett, román állampolgárságú, azonban a férjétõl több éve különélõ élettársától származó két kiskorú gyermeke családi jogállásának, illetve magyar állampolgárságának rendezése érdekében kérte az országgyûlési biztosok segítségét (OBH 1732/2005.). A beszámolási idõszakban egyetlen olyan esettel találkoztunk, amikor egy Kanadában élõ, többes állampolgárságú személy azért fordult az országgyûlési biztosához, mert az új magyar útlevele kiállításához a magyar állampolgárságát

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes